Diari Oficial de la Generalitat Valenciana


Sumari del DOGV 5808, del 17-07-2008 (2008/8598)

RESOLUCIÓ de 3 de juliol de 2008, de la Direcció General d'Administració Autonòmica, per la qual es constitueix la borsa d'ocupació temporal per al nomenament de funcionaris interins, grup C, sector administració especial, especialista en integració social (EIS), per a prestar serveis a la Residència de Discapacitats Camp Santa Faç, d'Alacant; Peñarrubia, de Villena i Vall d'Umbri, de Borriol.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5808

Data del DOGV
:   17-07-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/8598


Data del document
:   03-07-2008

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Borriol
    * Alacant
    * Villena
    * treball temporal
    * administració regional
    * treballador social
    * concurs administratiu

RESOLUCIÓ de 3 de juliol de 2008, de la Direcció General d'Administració Autonòmica, per la qual es constitueix la borsa d'ocupació temporal per al nomenament de funcionaris interins, grup C, sector administració especial, especialista en integració social (EIS), per a prestar serveis a la Residència de Discapacitats Camp Santa Faç, d'Alacant; Peñarrubia, de Villena i Vall d'Umbri, de Borriol. [2008/8598]
Mitjançant un Acord del Consell de 16 de febrer de 2007 (DOCV núm. 5454, de 20 de febrer) es va aprovar el Pla d'Ocupació del personal, que presta servei en el sector de persones amb discapacitats. L'esmentat Pla tenia com a objecte ordenar i reestructurar els col·lectius d'ETAR i cuidador/a, i adequar les funcions, el grup de classificació dels llocs i les retribucions, i regular i instrumentar el procés de promoció professional i, si fa al cas, adaptar la relació jurídica dels titulars d'aquests, per a aconseguir un major nivell de capacitació i especialització, millorant el funcionament del sector de persones amb discapacitat
Per a això, es va impulsar un procés d'adaptació i actualització dels actuals llocs de treball i del personal que ocupa aquests, amb la denominació d'ETAR i cuidadors/ores, adscrits actualment al grup C i D respectivament, perquè es denominen tècnic/a mitjà/ana d'integració social (TMIS) i especialista d'integració social (EIS), que requerirà, en ambdós casos, un major nivell de capacitació i especialització, i s'adscriu en el grup B de titulació als TMIS, i el grup C als EIS.
Una vegada conclosa la primera convocatòria dels cursos de promoció interna i d'adaptació de la relació jurídica del personal inclòs en el Pla d'Ocupació, del personal que presta serveis en el sector de persones amb discapacitats (DOCV núm. 5770, de 26 de maig de 2008), es fa necessària la cobertura de llocs del grup C, administració especial, especialista en integració social (EIS) a la Residència de Discapacitats Camp Santa Faç, d'Alacant; Peñarrubia, de Villena i Vall d'Umbri, de Borriol (Castelló).
L'Orde de 17 de gener de 2006, de la Conselleria de Justícia, Interior i Administracions Públiques, sobre regulació de borses d'ocupació temporal per a proveir provisionalment llocs de treball de l'administració del Govern Valencià (DOGV de 25/01/2006), disposa en l'article 1r, la constitució de borses d'ocupació temporal per a l'exercici provisional de llocs de treball, mitjançant el nomenament de personal funcionari interí o mitjançant la contractació laboral temporal, segons corresponga a la naturalesa jurídica funcionarial o laboral dels llocs que es pretenguen cobrir.
D'altra banda, cal considerar l'excepcionalitat prevista en apartat 6.4 de l'Acord del Consell de la Generalitat, dalt indicat, en què es refereix als criteris de baremació de l'experiència professional.
Per tant, i fent ús de les facultats que té conferides, aquesta Direcció General d'Administració Autonòmica resol:
Primer
Convocar la constitució de la borsa d'ocupació temporal, per al nomenament de funcionaris interins, grup C, sector administració especial, especialista en integració social, EIS, per a prestar serveis a la Residència de Discapacitats Camp Santa Faç, d'Alacant; Peñarrubia, de Villena i Vall d'Umbri, de Borriol (Castelló), per tal que, quan les necessitats del servei ho requerisquen, puguen proveir-se provisionalment llocs de treball de naturalesa funcionarial del referit grup, sector i especialitat de l'administració del Consell, de conformitat amb el que estableix l'Orde de 17 de gener de 2006, de la Conselleria de Justícia, Interior i Administracions Públiques, reguladora de l'expressada matèria.
Aquesta borsa és únicament i exclusivament per a atendre les necessitats de cobertura de llocs als centres abans esmentats.
Segon
La Comissió de Seguiment de les Borses d'Ocupació Temporal, procedirà a la baremació dels mèrits presentats amb motiu de la convocatòria de constitució de la borsa esmentada.
Tercer
1.Per a formar part de la borsa caldrà estar en possessió de la titulació acadèmica corresponent al grup C, d'acord amb el que estableix l'article 4 de la Llei de la Funció Pública Valenciana i l'article 7.2 del II Conveni Col·lectiu del Personal al Servei de l'administració Autonòmica.
La possessió dels requisits s'acreditarà abans del nomenament, en el termini que a aquest efecte es concedeix, llevat que ja consten acreditats i inscrits davant de la Direcció General d'Administració Autonòmica i, en aquest cas, bastarà al·legar-los i indicar quan i a quins efectes es va presentar la documentació justificativa.
2.Així mateix, podrà formar part d'aquesta borsa el personal que ocupe llocs de cuidador als centres anteriorment esmentats i que resulte cessat com a conseqüència del Pla d'Ocupació, quan reunisquen els requisits de titulació exigits.
3.L'orde de prelació en la formació de la borsa s'obtindrà de la suma de la puntuació obtinguda, d'acord amb el barem de mèrits que es desenvolupa en l'apartat següent. En cas d'igualtat de puntuació, primarà la puntuació obtinguda pel personal discapacitat. Si l'empat es produeix entre dues persones discapacitades, s'elegirà al de major percentatge de minusvalidesa. Si encara persisteix l'empat, caldrà ajustar-se a la puntuació obtinguda en cada apartat del barem, començant pel primer. Si persisteix l'empat, es dirimirà a favor del sol·licitant de més edat.
Quart
Els aspirants seran ordenats prenent en consideració els mèrits següents:
1. Experiència professional:
- Temps de serveis prestats com a especialista en integració social (EIS) de l'administració del Govern Valencià, o dels seus organismes autònoms, les competències dels quals, en matèria de personal, les exercisca la Conselleria de Justícia i Administracions Públiques, segons el que disposa l'article 27 de la Llei de Funció Pública Valenciana: 0,35 punts, per cada mes complet de servei en actiu.
- Temps de serveis prestats com a cuidador o especialista en tasques assistencials i recuperadores (ETAR) de l'administració del Govern Valencià, o dels seus organismes autònoms, les competències dels quals, en matèria de personal, les exercisca la Conselleria de Justícia i Administracions Públiques, segons el que disposa l'article 27 de la Llei de Funció Pública Valenciana: 0,28 punts, per cada mes complet de servei en actiu.
- Temps de serveis prestats en llocs de treball en tasques sociosanitàries, educatives, assistencials i d'integració social de l'administració del Govern Valencià, o dels seus organismes autònoms, les competències dels quals, en matèria de personal, les exercisca la Conselleria de Justícia i Administracions Públiques, segons el que disposa l'article 27 de la Llei de Funció Pública Valenciana, no previstos en l'anterior apartat: 0,13 punts, per cada mes complet de servei en actiu.
- Temps de serveis prestats en altres administracions públiques, en llocs que pertanguen al grup C, en tasques sociosanitàries, educatives, assistencials i d'integració social 0,05 punts, per cada mes complet de servei en actiu.
El màxim de punts a obtindre pel present apartat serà de 28 punts.
2. Proves selectives:
Per haver superat l'exercici de la fase d'oposició, en les proves selectives per a l'ingrés en l'administració del Govern Valencià en el grup D, sector administració especial, cuidador, en la Convocatòria 104/2004: 13 punts.
3.Valencià
El coneixement de valencià es puntuarà d'acord amb la distribució següent:
- Certificat de coneixement oral: 0,75 punts.
- Certificat de grau elemental: 1 punt.
- Certificat de grau mitjà: 2 punts.
- Certificat de grau superior: 4 punts.
Només es computarà el certificat de més nivell.
4. Idiomes comunitaris.
- Pel coneixement d'idiomes comunitaris, fins a 2 punts, a raó de 0,40 punts per curs, o la seua equivalència, si es tracta de cicles d'escola oficial d'idiomes, així com 0,40 punts, per cada 12 crèdits d'idioma comunitari, corresponent a títol oficial expedit per la Universitat, de llicenciatura en les distintes filologies, o de mestre: especialitat llengües estrangeres, sempre que els esmentats títols no hagen estat objecte d'avaluació per un altre apartat del barem.
5. Altres titulacions
Per la possessió de títols acadèmics, iguals o superiors a aquell que siga exigit per a l'exercici dels llocs a cobrir: 1,5 punts per títol, fins a un màxim de 3 punts.
Es requerirà, en tot cas, la presentació de totes les titulacions al·legades, inclosa la que figura com a requisit per a ingressar en la borsa, i no es presumirà la possessió de les de nivell inferior.
6. Personal discapacitat:
Quan el grau de minusvalidesa siga igual o superior a 33 per cent: 2,5 punts.
Quan el grau de minusvalidesa siga igual o superior al 65 per cent: 5 punts.
Cinqué
Els mèrits que s'acaben de relacionar s'acreditaran:
1. Experiència professional: certificats oficials expedits per l'òrgan competent de l'administració corresponent.
Només als efectes del present barem, els llocs de treball la naturalesa jurídica dels quals s'haja modificat, es considerarà que sempre han tingut la mateixa que posseïen en el moment de sol·licitud d'integració en la borsa.
2. Proves selectives: sense perjudici del que al·leguen els sol·licitants, es comprovarà d'ofici si l'aspirant va superar l'exercici de la corresponent Convocatòria 104/2004.
3. Valencià: certificats oficials expedits o homologats per la Junta Qualificadora de Coneixements del Valencià.
4. Idiomes comunitaris: titulacions oficials expedides o homologades per òrgan competent. Les paperetes no serveixen com a acreditació.
5. Altres titulacions: titulacions acadèmiques oficials expedides per òrgan competent.
6. Personal discapacitat:
Certificat justificatiu del grau de minusvalidesa igual o superior al 33 per cent, expedit per l'òrgan competent.
Certificat de capacitats a l'efecte de la demanda d'ocupació o, si fa al cas, l'acreditació d'haver-lo sol·licitat.
La documentació presentada haurà d'anar degudament acarada. En cas contrari es tindrà per no presentada.
Sisé
1. Els aspirants presentaran la sol·licitud d'inscripció, el full d'autobaremació i la documentació acreditativa dels mèrits al·legats.
2. La documentació requerida haurà de presentar-se en el termini de deu dies hàbils, comptadors des de l'endemà de la publicació de la present Resolució en el Diari Oficial de la Comunitat Valenciana, a les seus de la Conselleria de Justícia i Administracions Públiques d'Alacant, Castelló i València o en qualsevol de les oficines públiques, previstes en l'article 38 de la Llei 30/1992 de Règim Jurídic de les Administracions Públiques i del Procediment Administratiu Comú.
3. Una vegada baremats per la Comissió de Seguiment, la composició provisional de la borsa es farà pública en la pàgina web de la Direcció General d'Administració Autonòmica i als taulers d'anuncis de la seu central i direccions territorials de la Conselleria de Justícia i Administracions Públiques.
4. En el cas que el nombre de sol·licituds que es presente siga molt nombrós en relació amb les vacants que es preveja cobrir, la Comissió de Seguiment podrà establir el nombre total de persones que hagen d'integrar la borsa, per la qual cosa es podrà adoptar el criteri de no baremar els aspirants que no superen una determinada puntuació mínima segons l'autobarem presentat.
Els aspirants disposaran d'un termini de 10 dies per a formular les reclamacions que estimen oportunes, en relació amb la puntuació atorgada.
La Comissió de Seguiment estudiarà les al·legacions presentades i, en el termini màxim d'un mes, formularà proposta del llistat definitiu a la Direcció General d'Administració Autonòmica, que dictarà una resolució i ordenarà la seua publicació als llocs indicats anteriorment.
5. El personal funcionari interí, que cesse en llocs d'aquesta categoria en l'administració del Consell o en els seus organismes autònoms les competències dels quals, en matèria de personal, les exercisca la Conselleria de Justícia i Administracions Públiques, disposarà igualment de deu dies, comptadors a partir de la data del cessament, per a presentar davant de la Comissió de Seguiment de les Borses d'Ocupació Temporal, la sol·licitud d'inscripció en la borsa i el full d'autobaremació, amb la documentació acreditativa dels mèrits al·legats, en els mateixos llocs a què s'ha al·ludit en el punt 1.
Els mèrits al·legats hauran d'haver-se obtingut amb anterioritat a la finalització del termini de presentació de sol·licituds, que s'obri amb la publicació de la present Resolució.
El personal cessat, que no presente la sol·licitud d'incorporació en el termini previst, s'entendrà decaigut en el seu dret.
6. La sol·licitud d'inscripció i el full d'autobaremació, a què es refereixen els punts precedents, s'acompanyen com a annexos I i II a la present Resolució.
Els mèrits que no consten inscrits i que no s'acrediten del mode establit en l'apartat cinqué, no s'avaluaran; els mèrits inscrits i/o els acreditats hauran d'haver sigut obtinguts fins a la data de finalització del termini de presentació de sol·licituds d'inscripció en la borsa.
Seté
1. L'àmbit territorial d'aquesta borsa d'ocupació és únicament i exclusivament per a atendre llocs a la Residència de Discapacitats Camp Santa Faç, d'Alacant; Peñarrubia, de Villena i Vall d'Umbri de Borriol (Castelló) i la provisió de llocs, amb caràcter interí, s'efectuarà segons el que preveu l'article 3 i concordants de l'Orde de 17 de gener de 2006, de la Conselleria de Justícia, Interior i Administracions Públiques, sobre regulació de borses d'ocupació temporal, per a proveir provisionalment llocs de treball en l'administració del Govern Valencià.
2. Sense perjudici d'allò que s'ha indicat en el paràgraf anterior, els qui estigueren interessats a poder obtindre destinació en província o províncies diferents de les del seu domicili, hauran de fer-ho constar en la sol·licitud d'inscripció, i s'haurà de respectar-se l'orde de prelació segons la puntuació, amb independència de quin siga el domicili de l'aspirant.
Vuité
1. La present Resolució posa fi a la via administrativa i en contra caldrà interposar recurs de reposició, amb caràcter potestatiu, davant del mateix òrgan que l'ha dictada, en el termini d'un mes, comptador des de l'endemà de la seua publicació; de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
3. Si no es recorre en reposició i d'acord amb el que disposen els articles 8, 14 i 46 de la Llei 29/1998, Reguladora de la Jurisdicció Contenciosa Administrativa, els interessats poden interposar recurs contenciós administratiu, davant del Jutjat de la Contenciós Administratiu de València, en el termini de dos mesos, comptadors des de l'endemà de la publicació d'aquesta resolució.
3. Les citacions en els recursos contenciosos administratius, que se substancien contra la present Resolució, es realitzaran mitjançant la inserció del corresponent edicte en el Diari Oficial de la Comunitat Valenciana.
València, 3 de juliol de 2008.- El director general d'Administració Autonòmica: Pedro Javier García Ribot.